
1. [bookmark: _Toc488415866][bookmark: _Toc234250201]Vispārīgā informācija
1.1. [bookmark: _Toc488415867][bookmark: _Toc234250202]Normatīvo aktu bāze izmaksu un ieguvumu analīzes izstrādei
Izmaksu un ieguvumu analīze ir izstrādāta, pamatojoties uz:
a) Ministru kabineta 2023. gada 13. jūlija noteikumiem Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā” (turpmāk – MK noteikumi Nr. 408) (pieejami tīmekļa vietnē https://likumi.lv/ta/id/343827);
b) Ministru kabineta 2024. gada 28. maija noteikumiem Nr. 320 "Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.7. pasākuma "Eiropas Savienības nozīmes biotopu vai purvu ekosistēmu atjaunošana" īstenošanas noteikumi" (turpmāk – SAM MK noteikumi) (pieejami tīmekļa vietnē https://likumi.lv/ta/id/352309);
c) Eiropas Komisijas izstrādātajām vadlīnijām “Guide to Cost-Benefit Analysis of Investment Projects Economic appraisal tool for Cohesion Policy 2014 – 2020” (pieejamas tīmekļa vietnē: https://op.europa.eu/en/publication-detail/-/publication/120c6fcc-3841-4596-9256-4fd709c49ae4 );
d) Eiropas Komisijas ekonomiskā novērtējuma vadlīnijas “Economic Appraisal Vademecum 2021-2027” (pieejama tīmekļa vietnē: https://ec.europa.eu/regional_policy/en/newsroom/news/2021/09/20-09-2021-project-selection-the-economic-appraisal-vademecum );
1.2. [bookmark: _Toc488415868][bookmark: _Toc234250203]Izmaksu un ieguvumu analīzes un finanšu analīzes (ieņēmumu un izdevumu attiecības pārbaude) būtība, mērķi un pamatprincipi
Izmaksu un ieguvumu analīze ir publiskā un privātā sektora, kas sniedz sabiedrisko pakalpojumu, investīciju projektu analīzes metode, kur projekta izmaksas un ieguvumi tiek aprēķināti naudas izteiksmē fiksētā laika periodā un tiek salīdzināta ieguvumu un izmaksu diskontētās naudas plūsmas. Izmaksu un ieguvumu analīze tiek izstrādāta vienam projektam, kur tiek iestrādāti dati par projekta iesniedzēju, projekta finansējuma avotiem, projekta ieguldījumiem, projekta iznākuma rādītājiem un rezultātiem un sabiedrības ieguvumiem un zaudējumiem, kas tai rodas projekta īstenošanas rezultātā.
Izmaksu un ieguvumu analīzes mērķi:
a) noteikt, vai projekta ieguvumi ir lielāki par projekta investīciju un uzturēšanas izmaksām projekta dzīves cikla laikā;
b) labākās iespējamās alternatīvas izvēle;
c) izmaksu un finanšu resursu apzināšana projekta īstenošanai;
d) projekta ietekmes uz īstenošanas teritoriju un mērķa grupām apzināšana (ekonomiskie ieguvumi un izmaksas);
e) projekta jutīguma un risku, to finansiālās un ekonomiskās ietekmes apzināšana.
Izmaksu un ieguvumu analīzes pamatprincipi:
a) projektiem, kam jāizstrādā izmaksu un ieguvumu analīze, jābūt ar pozitīvu ekonomisko atdevi;
b) projektiem ir jānodrošina finanšu ilgtspēja (projekta finansiālā noturība);
c) projektiem ir jāpamato ES finansējuma apmērs un nepieciešamība;
d) jāaprēķina projekta investīciju finansiālais ienesīgums un kapitāla finansiālais ienesīgums;
e) izmaksu un ieguvumu analīzē izmantojamā projekta alternatīvu finanšu analīzes veikšanas metode ir papildus izmaksu metode, kas salīdzina dažādu projekta ieviešanas alternatīvu naudas plūsmas;
f) projekta finanšu un ekonomiskajā analīzē izmanto diskontētās naudas plūsmas metodi.
Finanšu analīzes (ieņēmumu un izdevumu attiecības pārbaude) mērķis ir:
a) nodalīt projekta darbību rezultātā gūtos ieņēmumus no ieņēmumiem, kas tiek gūti pēc projekta darbību pabeigšanas un teritoriju pieņemšanas ekspluatācijā un atbilstoši SAMP MK noteikumu 17. punktam pārbaudīt nosacījumu, vai projekta iesniedzējam un sadarbības partneriem (ja attiecināms) ieņēmumi projekta dzīves ciklā pēc investīciju ieviešanas perioda ik gadu nepārsniedz 50 procentus no infrastruktūras un atjaunoto teritoriju uzturēšanas izdevumiem;
b) pārliecināties, ka ar saimniecisku darbību nesaistīts projekts tā dzīves cikla laikā nekļūst par projektu, kas saistīts ar saimniecisku darbību, kurai sniegtais atbalsts būtu kvalificējams kā komercdarbības atbalsts;
c) noteikt ES fondu līdzfinansējuma likmi ņemot vērā projekta darbību īstenošanas rezultātā faktiski gūtos neto ieņēmumus.

2. [bookmark: _Toc234250204]Izmaksu un ieguvumu analīzes izstrāde un saturs
2.1. [bookmark: _Toc488415870][bookmark: _Toc234250205]Vispārīgā informācija
[bookmark: _Hlk112683308]Šī izmaksu un ieguvumu analīzes aprēķinu modeļa aizpildīšanas metodika un izmaksu un ieguvumu analīzes aprēķinu modelis ir jāpielāgo noteiktai  projektu iesniegumu atlasei, ņemot vērā tās mērķi, specifiku, plānotās darbības, izmaksu veidus un tml., lai padarītu izmaksu un ieguvumu analīzes aprēķinu modeļa aizpildīšanu pēc iespējas ērtāku un vieglāk aizpildāmu projektu iesniedzējiem.
Izmaksu un ieguvumu analīzē aprēķini tiek veikti ievērojot divas zīmes aiz komata un tās mērķis ir konstatēt, vai plānotie ieņēmumi no īstenotajām projekta aktivitātēm pārsniedz projekta aktivitāšu uzturēšanas izdevumus un nodrošina projekta ilgtspēju visā projekta dzīves cikla laikā, vienlaikus apliecinot Eiropas fonda finansējuma nepieciešamību. 
Izmaksu un ieguvumu analīze sastāv no 15 MS Excel izklājlapām, no kurām:
· viena izklājlapa “Dati par projektu” ir titullapa ar informatīvu saturu;
· [bookmark: _Hlk95467422]divas izklājlapas, kurās ievada projekta investīciju izmaksas sadalījumā pa gadiem:
a) 1.1.A. Iesniedzējs;
b) 1.2.1.A. Partneris-1;
· [bookmark: _Hlk95468974]divas izklājlapas, kurās ievada datus par projekta alternatīvām bez projekta un ar projektu:
d) 2. DL invest.n.pl.BEZ pr.;
e) 3. DL invest.n.pl.AR pr.
· viena izklājlapa “4.DL Finansiālā ilgtspēja”, kurā jānorāda projekta investīciju un darbības izmaksu finansēšanas avoti un jānovērtē projekta finansiālo ilgtspēju;
· viena izklājlapa “5. DL soc.econom. analīze”, ilgtspēju kurā norāda sociālekonomiskos ieguvumus, finanšu ieguvumus, sociālekonomiskos zaudējumus un datus par darbaspēka izmaksām un citām fiskālajām korekcijām rezultātā aprēķinot projekta sociālekonomiskos rādītājus ENPV, ERR un B/C;
· viena izklājlapa “6. DL finanšu analīze”, kurā tiek aprēķināti projekta finanšu analīzes rādītāji FNPVc, FRRc, FNPVk un FRRk;
· divas izklājlapas, kurās sociālekonomiskajā un finanšu analīzē izmantotajiem mainīgajiem veikt jutīguma analīzi un konstatētajiem kritiskajiem mainīgajiem noteikt pārslēguma punktus:
a) 7.DL  jut. analīze-Soc.;
b) 8.DL jut. analīze-Fin.
· trīs izklājlapas, kurās dati aprēķinās un ir izmantojami projekta iesnieguma veidlapas sadaļas “Finansējuma sadalījums pa avotiem”, sadaļas “Projekta budžeta kopsavilkums” un pielikuma “Projekta izmaksu un ieguvumu analīzes galvenie pieņēmumi un rezultāti” aizpildīšanai:
a) 9. DL PI Fin.plans;
b) 10. DL PI Budz.kops;
c) 11. DL 4.pielikums.
· viena izklājlapa “12. Kontroles lapa”, kurā izmantojot iepriekš ievadītos datus, automātiski tiek veikta kontrole noteiktiem projekta darbības rezultātiem un rādītājiem;
· viena izklājlapa “Pieņēmumi”, kurā norāda izmaksu un ieguvumu analīzes aprēķinos izmantoto mainīgo aprēķinus un datus (piemēram finanšu analīzē ieņēmumu, darbības izmaksu, kredītmaksājumu un atlikušās vērtības aprēķinu, bet sociālekonomiskajā analīzē ieguvumu, zaudējumu un fiskālo korekciju aprēķinu).
2.2. [bookmark: _Toc234250206]Izmaksu un ieguvumu analīzes aprēķinu izklājlapās norādāmā informācija
2.2.1. [bookmark: _Toc234250207]Dati par projektu
Izklājlapā “Dati par projektu” dati tiek aizpildīti atbilstoši projekta iesnieguma veidlapā norādītajam, kā arī publiski pieejamai informācijai:
	Izklājlapas pozīcijas nosaukums
	Aizpildīšanas nosacījumi

	1.1. Projekta iesniedzējs:
	Ir norādīts projekta iesniedzējs

	1.2. Projekta iesniedzēja veids:
	Ir norādīts projekta iesniedzēja veids

	1.3. Projekta nosaukums:
	Norāda projekta nosaukumu

	1.4. Specifiskā atbalsta mērķa pasākums:
	Ir norādīts projektam atbilstošs specifiskā atbalsta mērķa pasākums

	1.5. Sadarbības partneri: 
	Norāda projekta iesniedzēja sadarbības partneri 

	1.6. Projekta uzsākšanas datums:
	Izvēlnē izvēlas projekta uzsākšanas datumu mēnesi un gadu

	1.7. Pārskata periods (projekta dzīves cikls, kas ietver projekta īstenošanas un rezultātu uzturēšanas laiku) (gadi):
	Atbilstoši MK noteikumu anotācijā norādītajam projekta rezultātu uzturēšana jānodrošina visā projekta dzīves ciklā, kas ir vismaz 15 gadi, iekļaujot projekta īstenošanas laiku un pēcuzraudzības periodu.
Vienlaikus jāņem vērā, ka dažādiem infrastruktūras veidiem dzīves cikls (lietderīgās lietošanas laiks) var būt atšķirīgs, tāpēc, piemēram, ja dzīves cikls ir īsāks par 15 gadiem, jāparedz infrastruktūras atjaunošanas izmaksas, lai infrastruktūra tiktu ekspluatēta noteiktos 15 gadus.
Projekta iesniedzējs var norādīt garāku dzīves cikla garumu, to pamatojot un attiecīgi paredzot infrastruktūras atlikušo vērtību, aizpildot izmaksu un ieguvumu aprēķinu modeli. 

	1.8. Noteiktais maksimālais projekta īstenošanas ilgums
	Ir norādīts MK noteikumos noteiktais maksimāli iespējamais projekta īstenošanas gads



Aizpildot izmaksu un ieguvumu analīzi, uzmanība ir jāpievērš tajā veiktajiem apzīmējumiem:
Izklājlapu šūnās ar tumšo krāsojumu dati ir jānorāda projekta iesniedzējam, bet šūnās ar balto krāsojumu dati tiek aprēķināti automātiski.
[image: Shape, rectangle

2.2.2. [bookmark: _Toc234250208]Projekta investīciju izmaksas
Izklājlapā 1.1.A. Iesniedzējs tiek norādīta informācija par projekta iesniedzēja (kapitālsabiedrība) projektā plānotajām investīciju izmaksām.
Izklājlapā 1.2.1.A. Partneris-1 tiek norādīta informācija par projekta iesniedzēja sadarbības partnera, (tiešās pārvaldes iestāde) projektā plānotajām investīciju izmaksām.
Projekta iesniedzējam un sadarbības partneriem ir paredzētas atsevišķas izmaksu plūsmas, lai   precīzi noteiktu finansējuma avotu sadalījumu.
Izklājlapās 1.1.A. Iesniedzējs un 1.2.1.A. Partneris-1 tiek norādīta informācija par projekta izmaksām darbībām, kas nekvalificējas kā komercdarbības atbalsts.
Projekta budžetam  ir piecpadsmit galvenās budžeta pozīcijas, kas ietver MK noteikumos noteiktās izmaksu pozīcijas, bet tās izmaksu pozīcijas, kas neattiecas uz pasākumu, izklājlapās ir paslēptas. Papildus katra budžeta pozīcija tiek iedalīta divās izmaksu grupās: projekta attiecināmās izmaksas un ārpusprojekta izmaksas sadalījumā pa gadiem, kuros tās tiks īstenotas.
Ja izklājlapas katra gada kolonnā “Ārpusprojekta izmaksas” 1.-15. izmaksu pozīcijā ir ietverts PVN, tad tā katra gada kopsummu norāda 25.rindā “t.sk.PVN”.
Izklājlapas C kolonnā “Maksimālā ES fondu līdzfin. atbalsta likme (%)” tiek norādīta katrai darbībai un izmaksu pozīcijai atbilstoša MK noteikumos noteikta maksimālā ES fondu līdzfinansējuma atbalsta likme (%).
Izklājlapā 1.2.1.A. Partneris-1 3.rindā ir jānorāda informācija par sadarbības partneri izvēlnēs izvēloties atbilstošu sadarbības partneri (šūna C3) un tā veidu (šūna H3).

Norādot šajās izklājlapās informāciju par projekta budžetu, jāpārliecinās, ka tā atbilst projekta iesnieguma KPVIS sadaļai  “Projekta budžeta kopsavilkums” un “Projekta budžeta kopsavilkuma pielikums” (ja attiecināms). 
2.2.3. [bookmark: _Toc234250209]Investīciju naudas plūsma bez projekta
Izklājlapā “2. DL invest.n.pl.BEZ pr.” norāda projekta naudas plūsmu situācijā bez projekta. Projekta iesniedzējs aizpilda tās rindas, kur rodas vai nu ieņēmumi, vai izmaksas ievērojot nozarei atbilstošu pārskata periodu.
Izklājlapa “2. DL invest.n.pl.BEZ pr.” ir sadalīta trīs daļās: “Ieņēmumi BEZ projekta”, “Darbības izmaksas BEZ projekta” un “Neto naudas plūsma”.
1.daļā “Ieņēmumi BEZ projekta” projekta iesniedzējs norāda plānotos ieņēmumus, dalot tos atsevišķi pa ieņēmumu pozīcijām. Ieņēmumus rēķina projekta iesniegšanas gada cenās (piemēram, 2026. gada cenās) un tiem klāt nerēķina ar inflāciju saistītu sadārdzinājumu. Ieņēmumus norāda kā pozitīvas vērtības (piemēram, 2000,00).
2.daļā “Darbības izmaksas BEZ projekta” projekta iesniedzējs norāda darbības izmaksas, dalot tos atsevišķi pa izmaksu pozīcijām. Izmaksas rēķina projekta iesniegšanas gada cenās (piemēram, 2026.gada cenās) un tiem klāt nerēķina ar inflāciju saistītu sadārdzinājumu. Izmaksas norāda kā negatīvas vērtības (ar – zīmi, piemēram, -4000,00).
Naudas plūsmas pozīcijas tiek norādītas izklājlapā “3. DL invest.n.pl.AR pr.” kolonnā “C”.
Ieņēmumiem un darbības izmaksām ir jābūt pamatotām ar datiem un aprēķiniem, to aprēķinus norādot izklājlapā “Pieņēmumi”.
3.daļu “Neto naudas plūsma” projekta iesniedzējs neaizpilda, jo tajā automātiski ģenerējas iznākums, ņemot vērā norādītos ieņēmumus un izmaksas: ja ir pozitīvs iznākums attiecīgajā gadā, tad projekta iesniedzējam ir līdzekļu pārpalikums (peļņa), savukārt, ja ir negatīvs iznākums attiecīgajā gadā, tad projekta iesniedzējam ir līdzekļu iztrūkums (zaudējumi), jeb kārtējie ieņēmumi nesedz kārtējās izmaksas.
2.2.4. [bookmark: _Toc234250210]Investīciju naudas plūsma ar projektu
Izklājlapā “3. DL invest.n.pl.AR pr.” norāda projekta naudas plūsmu situācijā ar projektu. Projekta iesniedzējs aizpilda tās rindas, kur rodas vai nu ieņēmumi, vai izmaksas ievērojot nozarei atbilstošu pārskata periodu.
[bookmark: _Hlk95915372]Izklājlapa “3. DL invest.n.pl.AR pr.” ir sadalīta piecās daļās: “Ieņēmumi AR projektu”, “Darbības izmaksas AR projektu”, “Investīciju izmaksas”, “Projekta atlikusī vērtība” un “Neto naudas plūsma”.
1.daļā “Ieņēmumi AR projektu” projekta iesniedzējs norāda plānotos ieņēmumus, dalot tos atsevišķi pa ieņēmumu pozīcijām un norādot ieņēmumu pozīcijas nosaukumu. Ieņēmumus rēķina projekta iesniegšanas gada cenās (piemēram, 2026.gada cenās) un tiem klāt nerēķina ar inflāciju saistītu sadārdzinājumu. Ieņēmumus norāda kā pozitīvas vērtības (piemēram, 2000,00). 
Ja investīciju izmaksu ieviešanas periodā projektā tiek plānots gūt neto ieņēmumus tie ir jānodala no pārējiem ieņēmumiem norādot tos izklājlapas sadaļā Ieņēmumi (Investīciju ieviešanas periodā) piemēram, attīrot aizaugušas teritorijas no izveidojušās kokaugu un krūmu veģetācijas, tie jānorāda pie attiecīgā īstenošanas gada:
[image: ]
2.daļā “Darbības izmaksas AR projektu” projekta iesniedzējs norāda darbības un investīciju aizstāšanas izmaksas, dalot tos atsevišķi pa izmaksu pozīcijām un norādot izmaksu pozīcijas nosaukumu. Izmaksas rēķina projekta iesniegšanas gada cenās (piemēram, 2026.gada cenās) un tiem klāt nerēķina ar inflāciju saistītu sadārdzinājumu. Izmaksas norāda kā negatīvas vērtības (ar – zīmi, piemēram, -4000,00).
Ja investīciju ieviešanas periodā projektā ir  plānotas darbības izmaksas kuras nav ietvertas projektā plānotajās investīciju izmaksās tās ir jānodala no pārējām darbības izmaksām norādot tās izklājlapas sadaļā Darbības izmaksas (Investīciju ieviešanas periodā):
[image: ]
Investīciju aizstāšanas izmaksas norāda, ja projektā iegādāto investīciju ekonomiski derīgais izmantošanas laiks ir īsāks par izmaksu un ieguvumu analīzes aprēķinos piemērojamo pārskata periodu.
Ieņēmumus un izmaksas norāda tajos pārskata perioda gados, kuros tās var tikt plānotas ņemot vērā projekta investīciju ieviešanas periodu.
3.daļu “Investīciju izmaksas” projekta iesniedzējs neaizpilda, jo tajā automātiski ģenerējas iznākums, ņemot vērā izklājlapās par projekta budžetu norādītās projekta investīciju izmaksas.
4.daļā “Projekta atlikusī vērtība” projekta iesniedzējs pārskata perioda pēdējā gadā norāda projekta atlikušo vērtību. Ja projektā tiek īstenotas darbības ar dažādiem pārskata periodiem, tad projekta atlikušo vērtību norāda katras projekta darbības pārskata perioda pēdējā gadā. Projekta atlikušo vērību norāda kā pozitīvu vērtību (piemēram, 80 000,00).
Ja projektā no iegādātajiem pamatlīdzekļiem ir plānoti ieņēmumi, tad to investīciju atlikušo vērtību nosaka attiecībā uz projekta aktīviem, kuri ir saistīti ar neto ieņēmumu gūšanu, kuru saimnieciskais mūžs pārsniedz pārskata periodu, to atlikušo vērtību nosaka aprēķinot darbības atlikušo darbības gadu naudas plūsmu neto pašreizējo vērtību. 
Ja projektā no iegādātajiem pamatlīdzekļiem netiek gūti neto ieņēmumi tad izmanto atlikušās vērtības aprēķināšanas metodi pamatojoties uz standarta grāmatvedības nolietojuma formulu vai ņemot vērā pamatlīdzekļa atlikušo tirgus vērtību.
Ja investīciju izmaksu ieviešanas periodā projektā veidojas neto ieņēmumi, tad par neto ieņēmumu daļu tiek samazināta ES fondu līdzfinansējuma likme.
Ieņēmumiem, darbības izmaksām un projekta atlikušai vērtībai ir jābūt pamatotām ar datiem un aprēķiniem, to aprēķinus norādot izklājlapā “Pieņēmumi”.
5.daļu “Neto naudas plūsma” projekta iesniedzējs neaizpilda, jo tajā automātiski ģenerējas iznākums, ņemot vērā norādītos ieņēmumus un izmaksas: ja ir pozitīvs iznākums attiecīgajā gadā, tad projekta iesniedzējam ir līdzekļu pārpalikums (peļņa), savukārt, ja ir negatīvs iznākums attiecīgajā gadā, tad projekta iesniedzējam ir līdzekļu iztrūkums (zaudējumi), jeb kārtējie ieņēmumi nesedz kārtējās izmaksas.
Izklājlapas apakšējā daļā ir izveidota ieņēmumu un izdevumu attiecības pārbaude un lai tiktu veikta korekti, katrā ieņēmumu un izdevumu ailē jānorāda ieņēmumi vai izdevumi par projekta atsevišķām darbībām visā projekta pārskata periodā. Tas nodrošinās korektu pārbaudi, jo ieņēmumi un izdevumi no attiecīgās infrastruktūras objekta netiks saskaitīti kopā ar citas infrastruktūras objekta ieņēmumiem un izdevumiem.
Pēc ieņēmumu un izdevumu ievades pārbaudes rezultāts ir nolasāms automātiski:
1)	Ja rezultāts iekrāsojas zaļā krāsā, tas norāda uz to ka ieņēmumu nav vai arī nosacījums par ieņēmumiem ir izpildīts;
2)	Ja rezultāts iekrāsojas sarkanā krāsā, nosacījums nav izpildīts un parādīsies brīdinājuma uzraksts “Ieņēmumi projekta dzīves ciklā pēc investīciju ieviešanas perioda nevienā gadā nedrīkst pārsniegt 50% no infrastruktūras un atjaunoto teritoriju uzturēšanas izdevumiem darbībām kas nav saistītas ar komercdarbības atbalstu!”.
Projekts nevar tikt apstiprināts, ja nosacījums nav ievērots.
[image: ]
Ne vēlāk kā pirms pēdējā maksājuma pieprasījuma sagatavošanas finansējuma saņēmējam ir pienākums atkārtoti pārskatīt izmaksu un ieguvumu analīzē sniegto informāciju par ieņēmumiem un darbības izmaksām (ja tās nav ietvertas projektā plānotajās investīciju izmaksās) projektā pret projekta investīciju īstenošanas periodā faktiski gūtajiem neto ieņēmumiem, rezultātā (ja attiecināms) koriģējot, jeb samazinot ES fondu līdzfinansējuma likmi.
2.2.5. [bookmark: _Toc234250211]Finansiālā ilgtspēja
Izklājlapā “4.DL Finansiālā ilgtspēja” atspoguļo nepieciešamos projekta finanšu avotus un plānotās izmaksas katrā gadā.
Izklājlapa “4.DL Finansiālā ilgtspēja” ir sadalīta četrās daļās: “Kopējie ieņēmumi”, “Kopējās izmaksas”, “Neto naudas plūsma” un “Kumulatīvā neto naudas plūsma”.
1.daļas “Kopējie ieņēmumi”:
· pozīciju “1.1. Projekta ieņēmumi” projekta iesniedzējs neaizpilda, jo tajā automātiski ģenerējas iznākums, ņemot vērā norādītos ieņēmumus izklājlapā “3. DL invest.n.pl.AR pr.”;
· [bookmark: _Hlk88058639]pozīcijā “1.2. Aizņēmuma pamatsummas saņemšana” norāda projekta finansēšanai nepieciešamā aizņēmuma pamatsummu sadalījumā pa aizņēmuma saņemšanas gadiem;
· pozīcijā “1.3. Publiskais finansējums” norāda projekta iesniedzēja paša publiskos līdzekļus kurus izmantos projekta izmaksu segšanai;
· Pozīcijā “1.4. Privātais finansējums” norāda projekta iesniedzēja paša privātos līdzekļus kurus izmantos projekta izmaksu segšanai;
· pozīcijas “1.5. ES fondu līdzfinansējums” un “1.6. Attiecināmais valsts budžeta finansējums”  projekta iesniedzējs neaizpilda, jo tajās automātiski ģenerējas iznākums, ņemot vērā izklājlapā “9. DL PI Fin.plans” aprēķināto projekta finansēšanas plānu;
· pozīciju “1.7. Projekta atlikusī vērtība” projekta iesniedzējs neaizpilda, jo tajā automātiski ģenerējas iznākums, ņemot vērā norādīto projekta atlikušo vērtību izklājlapā “3. DL invest.n.pl.AR pr.”;
2.daļas “Kopējās izmaksas”:
· pozīciju “2.1. “Ar projektu” darbības izmaksas” projekta iesniedzējs neaizpilda, jo tajā automātiski ģenerējas iznākums, ņemot vērā norādītos ieņēmumus izklājlapā “3. DL invest.n.pl.AR pr.”;
· pozīciju “2.2. Investīciju izmaksas” projekta iesniedzējs neaizpilda, jo tajā automātiski ģenerējas iznākums, ņemot vērā izklājlapās par projekta budžetu norādītās projekta investīciju izmaksas;
· [bookmark: _Hlk95921548]pozīcijā “2.3. Finansēšanas izmaksas” projekta iesniedzējam jāatspoguļo ar projekta finansējuma saņemšanu saistītās citas izmaksas;
· [bookmark: _Hlk96414404]pozīcijās “2.4. Aizņēmuma pamatsummas atmaksa” un “2.5. Aizņēmuma procentu atmaksa” norāda projekta finansēšanai paņemtā aizņēmuma atmaksu (pamatsummu un aizņēmuma procentus) sadalījumu sadalījumā pa aizņēmuma perioda gadiem. Ja aizņēmuma atdošanas periods ir ilgāks par projekta aprēķinu periodu, tad gan aizņēmuma pamatsummas atmaksas neatdoto daļu, gan arī aizņēmumu procentu atmaksas neatdoto daļu norāda aprēķinu perioda pēdējā gadā. 
Pozīcijas “2.4. Aizņēmuma pamatsummas atmaksa” kopsummai ir jāsakrīt ar pozīcijas “1.2. Aizņēmuma pamatsummas saņemšana” kopsummu.
Aizņēmuma pamatsummas un procentu atmaksai ir jābūt pamatotai ar datiem un aprēķiniem, to aprēķinus norādot izklājlapā “Pieņēmumi”.
3.daļu “Neto naudas plūsma” un 4.daļu “Kumulatīvā neto naudas plūsma” projekta iesniedzējs neaizpilda, jo tajā automātiski ģenerējas iznākums, ņemot vērā norādītos ieņēmumus un izmaksas: ja ir pozitīvs iznākums attiecīgajā gadā, tad projekta iesniedzējam ir līdzekļu pārpalikums (peļņa), savukārt, ja ir negatīvs iznākums attiecīgajā gadā, tad projekta iesniedzējam ir līdzekļu iztrūkums (zaudējumi), jeb kārtējie ieņēmumi nesedz kārtējās izmaksas.
4.daļā “Kumulatīvā neto naudas plūsma” aprēķinātajām vērtībām ir jābūt vienādām ar 0 vai pozitīvām visā aprēķinu periodā ik gadu, līdz ar to pamatojot projekta dzīvotspēju.
2.2.6. [bookmark: _Toc234250212]Sociālekonomiskā analīze
Izklājlapā “5.DL soc.econom. analīze” atspoguļo gan projekta sociālekonomiskos ieguvumus, gan finanšu ieguvumus, gan sociālekonomiskos zaudējumus, gan arī sociālekonomiskās izmaksas rezultātā nosakot sociālekonomiskās analīzes rādītājus:
· Ekonomisko neto pašreizējo vērtību (ENPV);
· Ekonomisko ienesīguma normu (ERR);
· Ieguvumu un izmaksu attiecību (B/C).
Sociālekonomiskie ieguvumi un izmaksas ir projekta pārskata periodā plānotie ieguvumi un izmaksas (zaudējumi) projekta iesniedzējam, netiešajiem labuma saņēmējiem un sabiedrībai kopumā, kas novērtēti naudas izteiksmē, un kas radušies īstenoto projekta aktivitāšu rezultātā. 
Šī pasākuma ietvaros atjaunotajiem ES nozīmes biotopiem un sanētajām vēsturiskajām kūdras ieguves vietām, kā arī izveidotajai infrastruktūrai piemērojamos sociālekonomiskos ieguvumus un zaudējumus var aprēķināt, izmantojot Eiropas Komisijas Vadlīnijas izmaksu un ieguvumu analīzes izstrādei kohēzijas politikas investīciju projektiem 2014.–2020. gadā, kas paredz, ka projektiem, kas atstāj ietekmi uz iedzīvotāju veselību un vidi (t.sk. trokšņa, smaku emisijas), novērtējumu var veikt, izmantojot dažādas metodes, piemēram, hedonisko cenu metodi, ēnu cenu (shadow price) metodi u.c.  
Izmaksu un ieguvumu analīzes izstrādes laikā datus par sociālekonomiskajiem ieguvumiem un zaudējumiem var gūt, piemēram:
· no Eiropas Savienības fondu 2014. – 2020. gada plānošanas perioda ziņojumiem (Biotopu un sugu aizsardzības labvēlīga statusa atjaunošanas pasākumu sociāli ekonomiskais novērtējums (pieejams: ); 
· izmantojot Eiropas Vides aģentūras izstrādāto ekosistēmu pakalpojumu klasifikācijas sistēmu Common international classification of ecosystem services jeb CICES (pieejams: https://cices.eu/);
·  izvērtējot Eiropas Komisijas veiktos pētījumus par ekosistēmu pakalpojumiem MAIA (Mapping and Assessment for Integrated ecosystem Accounting), pieejams: https://biodiversity.europa.eu/europes-biodiversity/ecosystems#maia-project);  
· no  Vadlīnijām  par sociālekonomisko novērtējumu katram no vēsturisko kūdras ieguves vietu revitalizācijas veidiem (t.sk. pielikumā), kas ievietots Viedās administrācijas un reģionālās attīstības ministrijas tīmekļa vietnes sadaļā par Eiropas Savienības kohēzijas politikas programmas 2021.-2027. gadam 6.1.1. specifikā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.1. pasākumu “Atteikšanās no kūdras izmantošanas enerģētikā” (https://www.varam.gov.lv/lv/atteiksanas-no-kudras-izmantosanas-energetika) .
· Sociālekonomiskās ietekmes uz vietējo ekonomiku un iedzīvotājiem gala ziņojums 
· 

Tabulā norādīti daži sociālekonomisko ieguvumu piemēri:
	Ieguvumi
	Apraksts
	Ietekmes rādītājs

	Savvaļas augi un to produkti 
	Iegūto savvaļas augu vai to produktu daudzums, ko iespējams iegūt ES nozīmes biotopos vai vēsturiskajās kūdras ieguves vietās.
	Pārtikā izmantojamu
savvaļas ogu raža, ko raksturo pieejamo ogu (brūkleņu vai melleņu) daudzums (kg/ha), ko potenciāli iespējams iegūt konkrētajā teritorijā. Finansiālā ieguvuma aprēķināšanai izmantota tirgus cenu metode.

	Rekreācijas iespēju uzlabošana
	Uzlabojot ES nozīmes biotopu kvalitāti, kā arī veicot renaturalizācijas pasākumus vēsturiskajās kūdras ieguves vietās palielināsies teritoriju rekreācijas potenciāls, padarot tās pievilcīgākas teritorijas apmeklētājiem. 
	Pasīvā un aktīvā atpūta, kā arī izglītojošas darbības, izmantojot ekosistēmu sniegtās iespējas. Šo rādītāju var aprēķināt, piemēram, izmantojot ieguvumu pārneses metodi.

	ES nozīmes biotopu aizsardzība
	ES nozīmes biotopu stāvokļa uzlabošana īstenojot, piemēram, invazīvo sugu ierobežojošus pasākumus.
	Līdzekļu ietaupījums, kas radies veicot invazīvo sugu ierobežošanas pasākumus, lai nodrošinātu biotopa saglabāšanos tā esošajā stāvoklī.



Tabulā norādīti arī daži sociālekonomisko zaudējumu piemēri:
	Ieguvumi
	Apraksts
	Ietekmes rādītājs

	Ekosistēmu pakalpojuma rādītāja samazinājums
	Pēc apsaimniekošanas un uzturēšanas pasākumu īstenošanas biotopu sniegto pakalpojumu vērtības  samazinās, piemēram, paaugstinot ūdens līmeni degradētos augstajos purvos, samazinās medus iegūšanas potenciāls, jo samazināsies teritorijā augošo nektāraugu daudzums. 
	Samazināts produktu daudzums (samazinās potenciāli iegūstamā medus daudzums), ko varēja iegūt teritorijas apmeklētāji.

	Papildus izmaksas jeb zaudējumi uzņēmējam projekta ieviešanas laikā 
	Projekta īstenošanas laikā rodas papildus izmaksas, kas saistītas ar apgrūtinātu piekļuvi projekta īstenošanas teritorijai.
	Atsevišķu uzņēmumu darbības rādītāju kritums projekta ieviešanas laikā, t.sk. ceļā pavadītā laika pieauguma dēļ vai atsevišķu projekta darbību kavēšanās dēļ. 



Ieguvumus rēķina projekta iesniegšanas gada cenās (piemēram, 2026. gada cenās). Informācija par makroekonomiskajiem pieņēmumiem un prognozēm izmaksu un ieguvumu analīzes sagatavošanai, atbilstoši normatīvajiem aktiem publiskās un privātās partnerības jomā, pieejama Latvijas Republikas Finanšu ministrijas mājas lapā: https://www.fm.gov.lv/lv/makroekonomiskie-pienemumi-un-prognozes.
Projekta iesniedzējs šos sociālekonomisko ieguvumu un zaudējumu aprēķinus veic, ņemot vērā gan Latvijā izstrādātās, gan arī citās valstīs izstrādātās metodikas, pētījumus un Atbildīgo iestāžu norādījumus par noteiktu sociālekonomisko ieguvumu aprēķinu, detalizēti izklājlapās “Pieņēmumi” un “11.DL 4.pielikums” aprakstot to aprēķinu un pamatojumu, pielāgojot to aprēķinus Latvijas ekonomiskajiem rādītājiem.
Izklājlapa “5.DL soc.econom. analīze” ir sadalīta septiņās daļās: “Sociālekonomiskie ieguvumi”, “Finanšu ieguvumi”, “Sociālekonomiskie zaudējumi”, “Sociālekonomiskās izmaksas”, “Dati darba spēka izmaksām un citām fiskālajām korekcijām”, “Rādītāju aprēķināšana” un “Projektā plānotie iznākuma rādītāji”.
1.daļā “Sociālekonomiskie ieguvumi” projekta iesniedzējs norāda plānotos sociālekonomiskos ieguvumus, norādot tos atsevišķi pa pozīcijām un norādot to nosaukumus. Sociālekonomiskos ieguvumus rēķina papildus naudas plūsmai, jeb salīdzinot situāciju ar projektu un bez projekta, projekta iesniegšanas gada cenās (piemēram, 2026. gada cenās) un tiem klāt nerēķina ar inflāciju saistītu sadārdzinājumu. Sociālekonomiskos ieguvumus norāda kā pozitīvas vērtības (piemēram, 2000,00). 
2.daļā “Finanšu ieguvumi” projekta iesniedzējs norāda plānotos finanšu ieguvumus, norādot tos atsevišķi pa pozīcijām un norādot to nosaukumus. Finanšu ieguvumus rēķina ņemot vērā finanšu analīzē noteiktos ieņēmumus papildus naudas plūsmai, jeb salīdzinot situāciju ar projektu un bez projekta.  
3.daļā “Sociālekonomiskie zaudējumi” projekta iesniedzējs norāda plānotos sociālekonomiskos zaudējumus, norādot tos atsevišķi pa pozīcijām un norādot to nosaukumus. Sociālekonomiskos zaudējumus rēķina papildus naudas plūsmai, jeb salīdzinot situāciju ar projektu un bez projekta, projekta iesniegšanas gada cenās (piemēram, 2026. gada cenās) un tiem klāt nerēķina ar inflāciju saistītu sadārdzinājumu. Sociālekonomiskos zaudējumus norāda kā negatīvas vērtības (piemēram, -2000,00). 
4.daļu “Sociālekonomiskās izmaksas” projekta iesniedzējs neaizpilda, jo tajā automātiski ģenerējas iznākums, ņemot vērā papildu naudas plūsmu investīciju un darbības izmaksām, kā arī projekta atlikušajai vērtībai atbilstoši izklājlapās “2. DL invest.n.pl.BEZ pr.” un “3. DL invest.n.pl.AR pr.” norādītajiem datiem.
5.daļas “Dati darba spēka izmaksām un citām fiskālajām korekcijām”:
· pozīcijā “5.1. Projekta darbības izmaksu darbaspēka izmaksas” projekta iesniedzējam jānorāda projekta darbības izmaksās iekļauto darba devēja valsts sociālās apdrošināšanas obligāto iemaksu daļu papildus naudas plūsmai, jeb salīdzinot situāciju ar projektu un bez projekta. Šos datus norāda projekta darbības izmaksu periodā;
· pozīcijā “5.2. Investīciju darbaspēka izmaksas” projekta iesniedzējam jānorāda projekta investīciju izmaksās iekļauto darba devēja valsts sociālās apdrošināšanas obligāto iemaksu daļu papildus naudas plūsmai, jeb salīdzinot situāciju ar projektu un bez projekta Šos datus norāda projekta investīciju ieviešanas periodā kā pozitīvas vērtības (piemēram, 500,00);
· [bookmark: _Hlk95923640]pozīcijā “5.3. Citas fiskālās korekcijas” projekta iesniedzējam jānorāda projekta investīcijās iekļauto pievienotās vērtības nodokļa (PVN) daļu. (Ja projekta investīcijās iekļautais PVN nav atgūstams, tad norāda investīciju izmaksās ietverto PVN atbilstoši projekta iesnieguma KPVIS sadaļā “Budžeta kopsavilkums” norādītajam. Ja projekta investīcijās iekļautais PVN ir atgūstams pilnībā PVN nenorāda, jo par to jau investīciju izmaksas ir jau samazinātas finanšu analīzē norādot neattiecināmo PVN izklājlapās 1.1.A Iesniedzējs-1.3.2. partneris-kom-2 25.rindā). Norāda projekta investīciju ieviešanas periodā kā pozitīvas vērtības (piemēram, 2000,00).
6.daļu “Rādītāju aprēķināšana” projekta iesniedzējs neaizpilda, jo tajā automātiski ģenerējas sociālekonomiskās analīzes rādītāji ENPV, ERR un B/C.
Lai sabiedrībai projekts būtu izdevīgs un projekts būtu atbalstāms, tam jābūt šādiem sociālekonomiskiem rādītājiem:
ENPV > 0, jeb sociālekonomiskiem un finanšu ieguvumiem ir jābūt lielākiem par sociālekonomiskajiem zaudējumiem un izmaksām;
ERR >  reālo sociālo diskonta likmi;
B/C > 1, projekta laikā radītie sociālekonomiskie un finanšu ieguvumi pārsniedz izmaksas un zaudējumus.
[bookmark: _Hlk96417935]7.daļā “Projektā plānotie iznākuma rādītāji” projekta iesniedzējs norāda plānotos iznākuma rādītājus atbilstoši projekta iesnieguma sadaļā “Rādītāji” norādītajam.
[bookmark: _Hlk96415656]Izklājlapas šūnā “C3” norāda reālo sociālo diskonta likmi. Informācija par reālo sociālo diskonta likmi un aktuālajiem makroekonomiskajiem pieņēmumiem un prognozēm izmaksu un ieguvumu analīzes sagatavošanai, atbilstoši normatīvajiem aktiem publiskās un privātās partnerības jomā, pieejama Latvijas Republikas Finanšu ministrijas mājas lapā: https://www.fm.gov.lv/lv/makroekonomiskie-pienemumi-un-prognozes. Izmaksu un ieguvumu analīzes aprēķiniem piemēro uz projektu iesniegumu atlases izsludināšanas brīdi aktuālos Latvijas Republikas Finanšu ministrijas mājas lapā publicētos datus par makroekonomiskajiem pieņēmumiem un prognozēm.
2.2.7. [bookmark: _Toc234250213]Finanšu analīze
Izklājlapā “6.DL finanšu analīze” tiek aprēķināti projekta finanšu analīzes rādītāji:
· Investīciju finansiālā neto tagadnes vērtība (FNPVc);
· Finansiālā rentabilitāte investīciju ieguldījumiem (FRRc);
· Pašu kapitāla finansiālā neto tagadnes vērtība (FNPVk);
· Finansiālo rentabilitāti pašu kapitālam (FRRk).
[bookmark: _Hlk96423944]Izklājlapa “6.DL finanšu analīze” ir sadalīta četrās daļās: “Naudas plūsmas pozīcijas” pašu kapitāla naudas plūsmai, “Rādītāju aprēķināšana” pašu kapitāla naudas plūsmai, “Naudas plūsmas pozīcijas” investīciju naudas plūsmai un “Rādītāju aprēķināšana” investīciju naudas plūsmai.
Šīs 4 daļas projekta iesniedzējs neaizpilda, jo tajā automātiski ģenerējas iznākums, ņemot vērā papildu naudas plūsmu investīciju un darbības izmaksām, kā arī projekta atlikušajai vērtībai atbilstoši izklājlapās “2. DL invest.n.pl.BEZ pr.” un “3. DL invest.n.pl.AR pr.” norādītajiem datiem.
Lai projekts būtu atbalstāms tam jābūt šādiem finanšu analīzes rādītājiem:
FNPVc < 0, jeb projektā plānotie ieņēmumi nenosedz projekta darbības un investīciju izmaksas;
FRRc <  reālo finansiālo diskonta likmi.
Aprēķinātie kapitāla naudas plūsmas rādītāji FNPVk un FRRk norāda vai projektā plānotie ieņēmumi nosedz projekta darbības izmaksas, kredīta maksājumus un nacionālā finansējuma daļu.
Izklājlapas šūnā “C3” norāda reālo finansiālo diskonta likmi. Informācija par reālo finansiālo diskonta likmi un aktuālajiem makroekonomiskajiem pieņēmumiem un prognozēm izmaksu un ieguvumu analīzes sagatavošanai, atbilstoši normatīvajiem aktiem publiskās un privātās partnerības jomā, pieejama Latvijas Republikas Finanšu ministrijas mājas lapā: https://www.fm.gov.lv/lv/makroekonomiskie-pienemumi-un-prognozes. Izmaksu un ieguvumu analīzes aprēķiniem piemēro uz projektu iesniegumu atlases izsludināšanas brīdi aktuālos Latvijas Republikas Finanšu ministrijas mājas lapā publicētos datus par makroekonomiskajiem pieņēmumiem un prognozēm.
2.2.8. [bookmark: _Toc234250214]Jutīguma analīze
Lai veiktu jutīguma analīzi izklājlapās “7.DL jut. analīze-Soc.” un “8. DL jut. analize-Fin.” nepieciešams norādīt izmaksu un ieguvumu analīzē izmantoto mainīgo procentuālo vērtību (novirzi) par 1% darba lapas rediģējamajos laukos, kas atzīmēti ar aizpildīšanai paredzēto lauku tonējumu:
	
	
	


Jutīgumu analīzes mērķis ir veikt projekta stabilitātes izpēti un noskaidrot projekta sasniedzamo rādītāju (neto pašreizējo vērtību) jutīgumu no ietekmējošo mainīgo svārstībām. 
Šajās izklājlapās pie norādītā mainīgā svārstības par 1% no jauna iegūtās projekta neto pašreizējās vērtības tiek salīdzinātas ar to sākotnējām vērtībām, izmaiņas (pozitīvas vai negatīvas) pierakstot izklājlapā “11.DL 4.pielikums” kā novirzes.
Katra mainīgā jutīguma analīzes rezultātā tiek noteikts vai tas ir kritisks. Kritiskie mainīgie ir tie mainīgie, kas tiek izmantoti izmaksu un ieguvumu analīzes naudas plūsmas sagatavošanā un kuru vērtības pieaugums vai samazinājums par 1% rada aprēķinātās neto pašreizējās vērtības pieauguma vai samazinājuma izmaiņas par 1 un vairāk %.
[bookmark: _Hlk169179813]Kritiskiem mainīgajiem jānosaka pārslēgšanās punktus, jeb kritisko mainīgo svārstība %, pie kuras neto pašreizējā vērtība ir vienāda ar nulli, rezultātu pierakstot izklājlapā “11.DL 4.pielikums”.
Kritisko mainīgo pārslēgšanās punktu vērtību atrašanai var izmantot Excel “Goal seek” funkciju.
Iegūtos jutīguma analīzes rezultātus jāizmanto projekta risku analīzē.
Izklājlapa “7.DL jut. analīze-Soc.” ir sadalīta sešās daļās: “Sociālekonomiskie ieguvumi”, “Finanšu ieguvumi”, “Sociālekonomiskie zaudējumi”, “Sociālekonomiskās izmaksas”, “Dati darba spēka izmaksām un citām fiskālām korekcijām” un “Rādītāju aprēķināšana”.  Projekta iesniedzējs aizpilda tikai kolonnu “D” 1-5.daļu, norādot katra mainīgā novirzi par 1% un pierakstot izklājlapā  “11.DL 4.pielikums” ekonomiskās neto pašreizējās vērtības novirzi % atbilstoši 6.daļas šūnā “I45” noteiktajam.
Izklājlapa “8.DL jut. analīze-Fin.” ir sadalīta četrās daļās: “Naudas plūsmas pozīcijas” pašu kapitāla naudas plūsmai, “Rādītāju aprēķināšana” pašu kapitāla naudas plūsmai, “Naudas plūsmas pozīcijas” investīciju naudas plūsmai un “Rādītāju aprēķināšana” investīciju naudas plūsmai. Projekta iesniedzējs aizpilda tikai kolonnu “F” 1 un 3.daļu, norādot katra mainīgā novirzi par 1% un pierakstot izklājlapā  “11.DL 4.pielikums” finansiālās kapitāla neto pašreizējās vērtības novirzi % atbilstoši 2.daļas šūnā “K16” noteiktajam un finansiālās investīciju neto pašreizējās vērtības novirzi % atbilstoši 4.daļas šūnā “K28” noteiktajam.
2.2.9. [bookmark: _Toc234250215]Projekta iesnieguma sadaļa “Finansējuma sadalījums pa avotiem”
[bookmark: _Hlk96430696]Izklājlapā “9. DL PI Fin.plans” tiek aprēķināts gan projekta kopējais finansēšanas plāns, kas atbilst projekta iesnieguma sadaļai “Finansējuma sadalījums pa avotiem”, gan arī individuālie finansēšanas plāni sadalījumā pa sadarbības partneriem .
Šūnā “A5” projekta iesniedzējs norāda atbilstošu ES fondu līdzfinansējuma avotu.
Ja projektā aprēķinātais ES fondu līdzfinansējums ir lielāks par pieejamo ES fondu līdzfinansējuma kvotu, pieejamā ES fondu līdzfinansējuma kvota jānorāda šūnā “B19” un izmaksu un ieguvumu analīzes modelis automātiski aprēķinās ES fondu līdzfinansējumu katram sadarbības partnerim proporcionāli sākotnēji aprēķinātajam ES fondu līdzfinansējumam.
Ja projektā paredzēts elastības finansējums, tā summa absolūtā izteiksmē ir jānorāda šūnā “B20” un izmaksu un ieguvumu aprēķinu modelis automātiski to ņems vērā, atbilstoši aprēķinot finansēšanas plānu projekta iesniedzējam un sadarbības partneriem.
Jāpārliecinās lai izklājlapā “9. DL PI Fin.plans” aprēķinātais projekta kopējais finansēšanas plāns  atbilst projekta iesnieguma sadaļai “Finansējuma sadalījums pa avotiem”.
2.2.10. [bookmark: _Toc234250216]Projekta iesnieguma sadaļa “Projekta budžeta kopsavilkums”
Izklājlapā “10. DL PI Budz.kops.” tiek aprēķināts projekta kopējais budžeta kopsavilkums kas atbilst projekta iesnieguma sadaļai “Projekta budžeta kopsavilkums”.
Informāciju par projekta budžeta izmaksu pozīcijām un izmaksām projekta iesniedzējs neaizpilda, jo tajās automātiski ģenerējas iznākums, ņemot vērā izklājlapās par projekta budžetu norādītās projekta investīciju izmaksas.
Projekta iesniedzējs pārbauda kolonnā “G” aprēķināto PVN apmēru un to salīdzina ar projekta iesnieguma KPVIS sadaļu “Budžeta kopsavilkums”  un nepieciešamības gadījumā precizē to.
Jāpārliecinās lai izklājlapā “10. DL PI Budz.kops.” aprēķinātais projekta kopējais budžeta kopsavilkums  atbilst projekta iesnieguma sadaļai “Projekta budžeta kopsavilkums”.
2.2.11. [bookmark: _Toc234250217]MK noteikumu Nr.408 4.pielikums “Projekta izmaksu un ieguvumu analīzes galvenie pieņēmumi un rezultāti”
[bookmark: _Hlk96432576]Izklājlapā “11. DL 4.pielikums” ir ietverta veidlapa “Projekta izmaksu un ieguvumu analīzes galvenie pieņēmumi un rezultāti” atbilstoši MK noteikumu Nr.408 4.pielikumam, kurā tiek aprēķināti projekta finanšu un ekonomiskās analīzes dati..
	
	
	


Ar aizpildīšanai paredzēto lauku tonējumu:
norādītie lauki ir papildus aizpildāmie lauki. 
Laukos, kuros nav oranžais tonējums, vērtības tiek aprēķinātas automātiski.
Sadaļas “I. Finanšu analīze” 1.punktā (1.attēls) “Dati, galvenie pieņēmumi un makroekonomiskie parametri, kas tika izmantoti, lai veiktu analīzi. Galvenie secinājumi no finanšu analīzes, tostarp finanšu stabilitātes analīzes rezultāti, lai pierādītu, ka projekts nākotnē nenonāks finanšu grūtībās” jānorāda:
1.attēls
[image: A screenshot of a computer

AI-generated content may be incorrect.]
· Plānotā projekta raksturojums, projekta mērķi;
· Esošās situācijas raksturojums;
· Informācija par alternatīvām, to izvēles procesu, detalizēta informācija par izvēlēto alternatīvu(situācijas apraksts ar projektu / bez projekta); 
· Ar projektu saistītās veiktās priekšizpētes (ja tādas ir veiktas);
· Kādi makroekonomiskie rādītāji ir izmantoti finanšu analīzē;
· Aprēķinu periodu;
· Finansiālo ieguvumu un zaudējumu raksturojums, aprēķinu gaitā iegūtu rezultātu detalizēts apraksts (kāds ir aprēķinos noteiktais FNPV(k), FRR(k), FNPV(c); FRR(c), kāda ir aprēķinātā SAM līdzfinansējuma likme % un euro un kāda ir aprēķinātā uzkrātā neto naudas plūsma, kā arī to ko no šiem rezultātiem var secināt) un aprēķinos izmantoto pieņēmumu raksturojums.
Sadaļu var papildināt arī ar citu atbilstošu un ar projektu saistītu informāciju, pēc projekta iesniedzēja ieskatiem.

Sadaļas “I. Finanšu analīze” 2.punktā (2.attēls) “Galvenie elementi un parametri, ko izmanto IIA finanšu analīzei” un 3.punktā “Finanšu analīzes galvenie rādītāji saskaņā ar IIA dokumentu” aprēķini notiek automatizēti. Papildus informācijas ievade nav nepieciešama.
2.attēls
[image: ]

Sadaļas “II. Ekonomiskā analīze” 1.punktā (3.attēls) “Galvenie pieņēmumi, novērtējot izmaksas (tai skaitā attiecīgas izmaksu komponentes - ieguldījumu izmaksas, rezerves izmaksas, darbības izmaksas), ekonomiskos ieguvumus un ārējos faktorus, tostarp tos, kas saistīti ar vidi, klimata pārmaiņu mazināšanu un noturību katastrofu gadījumā, un galvenie secinājumi no sociālekonomiskās analīzes” norāda:
3.attēls
[image: ]
· Kāds ir ekonomiskās analīzes mērķis;
· Kāda aprēķinu metode tika izmantota ekonomiskajā analīzē;
· Kādi makroekonomiskie rādītāji ir izmantoti ekonomiskajā analīzē;
· Ekonomiskā analīzē izmantotās projekta kopējās investīciju izmaksas, ietverot fiskālās korekcijas, ārējo faktoru korekcijas un ēnu cenu korekcijas, ja piemērojams), kā tiek noteiktas projekta ekspluatācijas un uzturēšanas izmaksas un vai ir projekta atlikusī vērtība, kā arī citas izmaksas, ja projektā tādas tiek paredzētas;
· Ekonomiskā analīzē izmantotos sociāli ekonomiskos ieguvumus un kā tie tika noteikti, norādot atsauci uz atbilstošu metodiku;
· Aprēķinu periodu;
· Galvenos secinājumus: kāds ir aprēķinos noteiktais ENPV, ERR un kāda ir ieguvumu un izdevumu attiecība, kā arī to ko no šiem rezultātiem var secināt.

Sadaļas “II. Ekonomiskā analīze” 2.punktā (4.attēls) “Informācija par ekonomiskajiem ieguvumiem un izmaksām” un 3.punktā “Ekonomiskās analīzes galvenie rādītāji saskaņā ar IIA dokumentu” aprēķini notiek automatizēti. Papildus informācijas ievade nav nepieciešama.

4.attēls
[image: Attēls, kurā ir teksts, ekrānuzņēmums, cipars, fonts

Apraksts ģenerēts automātiski]

Sadaļa “III. Jutīguma analīze” 1. un 2.punktā norāda jutīguma analīzes rezultātus (5.attēls) “Jutīguma analīze”. 





5.attēls
[image: A screenshot of a document

1.punktā, tiek pierakstīti jutīguma analīzes rezultāti kas tiek veikta izklājlapās “7.DL jut. analīze-Soc.” un “8. DL jut. analize-Fin.”. Veicot jutīguma analīzi, uzdevums ir noskaidrot projekta kritiskos mainīgos. Kritiskie mainīgie tiek izmantoti IIA naudas plūsmas sagatavošanā, kuru vērtības pieaugums vai samazinājums par 1% rada aprēķinātā FNPV vai ENPV pieauguma vai samazinājuma izmaiņas par 1 un vairāk %.
Aizpildot tabulu kolonnā "Mainīgais", norāda mainīgos, kas tika izmantoti IIA naudas plūsmas sagatavošanā un +1% vai -1% izmaiņas pret bāzes vērtību. 
Aizpildot tabulu kolonnā "Finanšu neto pašreizējā vērtība (FNPV(K))-izmaiņas", norāda FNPV(K) vērtības euro izmaiņas % pie mainīgā norādītā % pieauguma (vai samazinājuma) pret bāzes vērtību. Mainīgā procentuālās izmaiņas visā tabulā jānorāda nenoapaļotas, atstājot divas zīmes aiz komata (piemēram: 0,65%).
Aizpildot tabulu kolonnā "Finanšu neto pašreizējā vērtība (FNPV(C))-izmaiņas", norāda FNPV(C) vērtības euro izmaiņas % pie mainīgā norādītā % pieauguma (vai samazinājuma) pret bāzes vērtību.
Aizpildot tabulu kolonnā "Ekonomiskā neto pašreizējā vērtība (ENPV)-izmaiņas", norāda ENPV vērtības euro izmaiņas % pie mainīgā norādītā % pieauguma (vai samazinājuma) pret bāzes (0%) vērtību.
2.punktā kritiskiem mainīgajiem jānosaka pārslēgšanās punktus jeb  kritiskās mainīgo vērtības, pie kurām FNPV vai ENPV vērtība ir vienāda ar nulli. Sadaļā norāda prasīto informāciju no IIA par katru kritisko mainīgo, ja tādi tika konstatēti. Ja jutīguma analīzē nav konstatēts kritiskais mainīgais, tad sadaļā norāda "Nav attiecināms". Mainīgā procentuālās izmaiņas jānorāda noapaļotas (piemēram: +30%).

2.2.12. [bookmark: _Toc234250218]Kontroles lapa
[bookmark: _Hlk96433301]Izklājlapu “13. Kontroles lapa” projekta iesniedzējs neaizpilda, jo tajā automātiski ģenerējas dati no iepriekš aizpildītajām izklājlapām kontroles vajadzībām.
Izklājlapa “13. Kontroles lapa” ir sadalīta divās daļās: “Projekta ieņēmumu atbilstības pārbaude” un “Izmaksu un ieguvumu analīzes galvenie rezultāti”.
Izklājlapā tiek veikta projekta izmaksu ierobežojumu kontrole, t.sk. atspoguļots brīdinājums, ja nav izpildīti nepieciešamie kritēriji.
2.2.13. [bookmark: _Toc234250219]Pieņēmumi
Izklājlapā “Pieņēmumi” nav uzstādīta šūnu aizsardzība un šajā izklājlapā norāda izmaksu un ieguvumu analīzes aprēķinos izmantoto mainīgo aprēķinus un datus (piemēram finanšu analīzē ieņēmumu, darbības izmaksu, kredītmaksājumu un atlikušās vērtības aprēķinu, bet sociālekonomiskajā analīzē sociālekonomisko ieguvumu, zaudējumu un fiskālo korekciju aprēķinus un datu avotus). Projekta atlikušās vērtības aprēķina sadaļā "Lietderīgais lietošanas laiks" projekta iesniedzējs var norādīt garāku periodu kā 15 gadi. Tādā gadījumā jāaprēķina infrastruktūras atlikusī vērtība.
Ne vēlāk kā pirms pēdējā maksājuma pieprasījuma sagatavošanas finansējuma saņēmējam ir pienākums atkārtoti pārskatīt izmaksu un ieguvumu analīzē sniegto informāciju par ieņēmumiem un darbības izmaksām (ja šīs izmaksas nav ietvertas projektā plānotajās investīciju izmaksās) projektā pret projekta investīciju īstenošanas periodā faktiski gūtajiem neto ieņēmumiem, rezultātā (ja attiecināms) koriģējot, jeb samazinot ES fondu līdzfinansējuma likmi.

. Ekonomiska analize

(aizpilda, Ja to pareaz attiecigie MK noteikumi par SAM eviesan)

. Jutiguma analize

(2125110, 2 t0 pareds sttiedigie K noteikumi par SAM ieviesanu)

